— Па-першае, удакладнім. Гэта быў мэмарандум не Васіля Захаркі як такога і тым больш не Васіля Захаркі як прэзыдэнта Рады БНР, а Беларускай рады ў Празе, грамадзкай арганізацыі, дзе Захарка быў старшынём. Ён той мэмарандум падпісаў, але нават ня факт, што сам яго склаў, ёсьць меркаваньне, што аўтарам быў Іван Ермачэнка — галоўны сярод праскіх беларусаў актывіст беларуска-нямецкага збліжэньня.